《寄常州簿郑宗仁》
宋代·连文凤

玉立蓬莱问浅深，仙裾不受海尘侵。
千年爱护神龙骨，万里凄尘老鹤心。
夜月照愁低草色，秋风吹泪哭松阴。
钱塘流水情何限，谁采苹花学越吟。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。